Document ID: 31994R2980

Komisijos reglamentas (EB) Nr. 2980/94
1994 m. gruodžio 7 d.
dėl importo kiekio kvotų 146A ir 146B kategorijų tekstilės gaminiams iš Kinijos Liaudies Respublikos, iš dalies keičiantis Tarybos reglamento (EB) Nr. 517/94 dėl tekstilės gaminių bendrųjų importo taisyklių iš tam tikrų trečiųjų šalių IV ir V priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. kovo 7 d. Tarybos reglamentą (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos Bendrijos importo taisyklės, bendrųjų importo iš tam tikrų trečiųjų šalių taisyklių [1], su paskutiniais pakeitimais, padarytais Reglamentu (EB) Nr. 2798/94 [2], ir ypač - į 3 straipsnio 3 ir 5 dalis, kartu su 25 straipsnio 4 dalimi,
kadangi Reglamento (EB) Nr. 517/94 3 straipsnio 3 dalyje numatyta, kad tekstilės gaminius, nurodytus V priede ir kilusius iš išvardytų šalių, galima importuoti tik tuo atveju, jeigu pagal 25 straipsnyje numatytą atitinkamą tvarką nustatytas metinis kiekybinis apribojimas;
kadangi siekdamos patenkinti tam tikrus rinkos poreikius, dvi valstybės narės pateikė Komisijai prašymą įvesti importo kvotas 146A ir 146B kategorijų gaminiams iš Kinijos Liaudies Respublikos; kadangi pagal 25 straipsnį sudarytas komitetas pasitarė ir, atsižvelgdamas į Bendrijos pramonės būklę, nusprendė įvesti atitinkamai 15 ir 110 tonų metinius kiekybinius apribojimus, kurie nuo šio reglamento įsigaliojimo dienos taikomi 146A ir 146B kategorijų gaminių, kilusių iš Kinijos Liaudies Respublikos, importui į Bendriją; kadangi dėl to būtina iš dalies keisti Reglamento (EB) Nr. 517/94 IV bei V priedus ir teisinės apsaugos sumetimais nustatyti, kad kvota administruojama pagal minėto reglamento 17 straipsnyje nustatytą tvarką;
kadangi šios priemonės atitinka Komisijos nuomonę, nustatytą Reglamentu (EB) Nr. 517/94,
PRIĖMĖ ŠĮ REGLAMENTĄ:
1 straipsnis
146A ir 146B kategorijų tekstilės gaminių importui iš Kinijos Liaudies Respublikos taikomi atitinkamai 15 ir 110 tonų metiniai kiekybiniai apribojimai, kurie turi būti administruojami pagal Reglamento (EB) Nr. 517/94 17 straipsnyje nustatytą tvarką.
2 straipsnis
Reglamento (EB) Nr. 517/94 IV ir V priedai iš dalies keičiami taip, kaip nurodyta šio reglamento priede.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. gruodžio 7 d.

Labels: 1
3
18